b"\n_START_ARTICLE_\nBoA\n_START_SECTION_\nEls primers anys\n_START_PARAGRAPH_\nBoA va cr\xc3\xa9ixer a Corea del Sud al costat dels seus dos germans majors. Als 11 anys BoA va acompanyar a un dels seus germans a una recerca de talents que portava a terme la companyia SM Entertainment, que en aquell moment estava cercant una nova icona internacional. Despr\xc3\xa9s que els seus pares acceptaren de mala gana deixar-la perseguir una carrera com a cantant abans d'acabar els seus estudis, BoA va rebre classes de cant, ball e idiomes estrangers, per a aix\xc3\xad preparar el seu debut a Corea.\n_START_SECTION_\nID; Peace B\n_START_PARAGRAPH_\nAls 13 anys, despr\xc3\xa9s de dos anys de preparaci\xc3\xb3, BoA va editar el seu \xc3\xa0lbum debut, ID; Peace B, l'1 d'agost de 2000, sota el nom art\xc3\xadstic de BoA (Beat of Angel). L'\xc3\xa0lbum va ser altament aclamat i va assolir el d\xc3\xa8cim escal\xc3\xb3 de les llistes d'\xc3\xa8xit coreanes, arribant a vendre 218.114 c\xc3\xb2pies. L'\xc3\xa0lbum i la promoci\xc3\xb3 d'aquest van ser enlluernadors, a causa del talent per a cantar i ballar de BoA, la qual cosa va ajudar que fans de l'estranger guanyaren inter\xc3\xa8s en ella. Mentrestant, SM Entertainment, negociava amb el gegant de la m\xc3\xbasica japonesa, Avex Trax, per a llan\xc3\xa7ar la seua carrera musical al Jap\xc3\xb3.\n_START_SECTION_\nDon't start now Jumping into the World\n_START_PARAGRAPH_\nAl comen\xc3\xa7ament de 2001, BoA va llan\xc3\xa7ar el seu primer mini-\xc3\xa0lbum, Don't start now Jumping into the World. Despr\xc3\xa9s que aquest disc fos editat, BoA va fer una pausa en la seua carrera musical a Corea per a aix\xc3\xad centrar-se en el mercat japon\xc3\xa8s. Els mesos anteriors a l'eixida de la seua primer single japon\xc3\xa8s els va passar completament en aquest pa\xc3\xads, i a BoA solament se li permetia parlar en japon\xc3\xa8s de manera que poguera solidificar el seu domini de la llengua. BoA ha descrit aquest per\xc3\xadode com un dels m\xc3\xa9s solitaris en la seua vida."